JEGYZŐKÖNYV

KIVONAT

***Készült:*** A Fény Utcai Piac Kft. 2022. november 30-i Felügyelő Bizottsági értekezletéről

***Résztvevők:*** Mendreczky Károly FB elnök, Lelkes Andrásné FB tag, Aracsi Istvánné FB tag,

Szabó-Kovács Andrea FB tag,

dr. Varga Előd Bendegúz, II. Kerületi Önkormányzat alpolgármestere,

Varga Erika, Trade-Eco Kft., Molnár László belső ellenőr,

Mihalik Zoltán ügyvezető, Fény Utcai Piac Kft.,

***Helyszín:*** II. Kerületi Önkormányzat

(1024 Budapest, Mechwart liget 1.)

***Időtartam:*** 1 óra 27 perc

1. **Napirendi pont: A Fény Utcai Piac Kft. ügyvezetőjére, az ügyvezető helyettesére**

**vonatkozó 2023. évi teljesítendő prémium feladatok (3., 3.a. sz.**

**melléklet)**

**Mendreczky Károly:**

Korábban nem prémium meghatározás volt az ügyvezető részére, hanem teljesítményarányos bér.

A változás érinti a következő napirendben tárgyalandó SZMSZ módosítást is. A Képviselő-testület új Javadalmazási szabályzat elfogadásáról döntött, amely szerint az önkormányzati cégek vezetői a továbbiakban prémiumot, vagy jutalmat kaphatnak.

A prémiumról, illetve esetleges jutalomról nem a Felügyelő Bizottság dönt, hanem a Képviselő-testület, de a prémiummal kapcsolatosan az FB ajánlást fogalmaz meg az Önkormányzat részére. Változás továbbá, hogy nem az évi bér 100 %-os mértéke a prémium, hanem csak az 50 %-a. Amennyiben jutalmat is kap a vezető, akkor a jutalom és a prémium együttes összege nem haladhatja meg az éves bér 50 %-át.

Ezek a szabályok az ügyvezetőre és helyettesére egyaránt vonatkoznak.

A prémiumfeladatok kitűzését az átadott anyagok tartalmazzák, de röviden ismertetem azokat.

*Mendreczky Károly ismerteti a 3. és 3.a. mellékletet.*

**Mihalik Zoltán:**

Annyit tudni kell, hogy ez nem vonatkozik az idei évre, csak 2023-tól.

**27./2022.(XI.30.) Fény FB határozat:**

A Felügyelő Bizottság **5 igen** szavazattal javasolja az Alapító részére, hogy 2023. évre az előterjesztésben szereplő prémiumfeladatokat és azokhoz kapcsolódó juttatást határozza meg az ügyvezető és az ügyvezető helyettes számára.

**Kmf.**

|  |  |  |  |  |  |  |
| --- | --- | --- | --- | --- | --- | --- |
|  | **Mendreczky Károly Róbert**  Fény Utcai Piac Kft.  Felügyelő Bizottsága  elnöke  *jkv. hitelesítő* |  | **Mihalik Zoltán**  Fény Utcai Piac Kft.  ügyvezető igazgatója  *jkv. vezető* |  | **Aracsi Istvánné**  Fény Utcai Piac Kft.  Felügyelő Bizottsága  tagja  *jkv. hitelesítő* |  |